钦定古今图书集成/历象汇编/庶征典/第028卷 > 壁宿
## 钦定古今图书集成/历象汇编/庶征典/第028卷 > 壁宿

东壁二星，主文章图书也。土星，春夏金，秋冬土，一名
“天术”失色，大小不同，天子将封鄙土而失天下过日
蚀壁，中国不用，贤士失文字。月蚀中，大臣忧，文者死。
木星守五经，仕人被用，朝廷兴。火星守，大臣谋君，岁
旱不熟，米贵不显，内外胜政，兵起。土星守久，贤臣国
用，文章道术兴行，国君延寿，天下丰熟太平。火星入
中街，君崩；五日则相薨，若不死则流散。土星守，逆行
入壁，万物不成；守经九十日已上，大兵起，百姓有立
王者。金星守，天下不通，王者急刑罚，有兵，大臣忧；水
守，水灾，道不通；客守，多风雨及水灾，臣下贼，王者政
刑事。内明；通明，有政事内清。月晕壁，其久国乱。彗、孛
行犯，兵起；火守，火灾、大庙门，天下有“兼并者。”辟明，王
道兴，有君子在位。星暗，主道衰，人得用武。兰、凉、卫州
等分也。